**Foreldrafélag Sjálandsskóla**

**Veturinn 2010 – 2011**

**Fundargerð**

Fundur stjórnar foreldrafélagsins með bekkjarfulltrúum, haldinn í Sjálandsskóla miðvikudaginn 20. október kl. 20:00. Tveir bekkjarfulltrúar mættu á fundinn auk stjórnarinnar.

**Fundir bekkjarfulltrúa og stjórnar**

Bekkjarfulltrúum verður boðið að koma á súpufund með stjórninni. Fundartími kl. 12 – 13 fyrsta miðvikudag í mánuði á Nítjándu hæðinni í Turninum. Boðið upp á súpu og brauð fyrir 1.000 kr. **Næsti fundur verður haldinn næstkomandi miðvikudag 3. nóvember kl. 12:00.**

**Hlutverk bekkjarfulltrúa.**

Vinsamlega kynnið ykkur hlutverk bekkjarfulltrúa á heimasíðu Sjálandsskóla http://www.sjalandsskoli.is/lisalib/getfile.aspx?itemid=2426

**Bekkjarskemmtanir**

Markmiðið er að haldið verði ein bekkjarskemmtun í nóvember og síðan tvö eftir jól. Gott er að miða við eitthvað eitt fyrir vetrarfrí og annað fyrir páska. Ítrekað er að skipuleggja bekkjarskemmtanir í samstarfi við kennara.

**Gönguklúbbur Sjálandsskóla.**

Ákveðið að stofna gönguklúbb Sjálandsskóla.

Markmiðið er að börn og foreldrar geri eitthvað saman, hitti skólasystkini og aðra foreldra. Þetta gefur börnum úr mismunandi bekkjardeildum færi á að kynnast og ekki síður er þetta kjörið tækifæri til að kynnast öðrum foreldrum um leið og stuðlað er að heilbrigðum lífstíl og meiri útiveru.

Gengið verður annan sunnudag í mánuði – mæting kl. 12:00. Staður auglýstur fyrir hverja gönguferð á heimasíðu skólans.

Fyrsta gönguferð vetrarins verður farin sunnudaginn **14. nóvember kl. 12:00.** Gengið verður kringum Hvaleyrarvatn (komið saman við enda vatnsins þar eru næg bílastæði). Göngugarpar hafa með sér nesti sem snætt verður annað hvort á miðri leið eða í lok göngu.

**Laufabrauð**

Árlegur laufabrauðsdagur verður haldinn laugardaginn **27. nóvember kl. 11:00 – 14:00.** Bekkjarfulltrúar og aðstoðarfólk er hvatt til að taka daginn frá. Margar hendur vinna létt verk og því er mikilvægt að sem flestir komi og aðstoði.

**Páskabingó.**

Páskabingó verður haldið fimmtudaginn **7. apríl** í sal Sjálandsskóla.